Public procurement notice: Contract Notice
Published: 2018-12-21
Buyer: Αριστοτέλειο Πανεπιστήμιο Θεσσαλονίκης
Country: GR
Contract type: Supplies
Procedure: Open procedure
CPV classification: 72610000: Computer support services | 79980000
Estimated value:  EUR
Submission deadline: 2019-01-21
Award criteria: Lowest price

Technical requirements: Διεθνής, ηλεκτρονικός διαγωνισμός, για την προμήθεια βιβλιογραφικών βάσεων δεδομένων, και ξενόγλωσσων και ελληνικών ηλεκτρονικών περιοδικών, για τις ανάγκες της κεντρικής Βιβλιοθήκης του Α.Π.Θ., για το έτος 2019 — Αρ. διακήρυξης: 421/2018
Αντικείμενο της σύμβασης είναι η προμήθεια βιβλιογραφικών βάσεων δεδομένων, και ξενόγλωσσων και ελληνικών ηλεκτρονικών περιοδικών, για τις ανάγκες της κεντρικής Βιβλιοθήκης του Α.Π.Θ., για το έτος 2019.
Acta Sanctorum, ProQuest LLC- Chadwyck Healey, Παροχή ηλεκτρονικής πρόσβασης για 1 τουλάχιστον ταυτόχρονο χρήστη μέσω του διαδικτύου (Internet) στη βάση δεδομένων Acta Sanctorum ή σε άλλη ισοδύναμη*, Ετήσια συνδρομή
Η σύμβαση αποτελείται από 157 τμήματα, εκ των οποίων τα 36 είναι βάσεις δεδομένων και τα 121 είναι ξενόγλωσσα και ελληνικά περιοδικά.
Οι εγγυητικές επιστολές εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ενωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.
Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.
Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία υποβολής προσφορών, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.
Για την υποβοήθηση των οικονομικών φορέων και όχι δεσμευτικά στο Παράρτημα ΙΙ περιέχονται υποδείγματα εγγυητικών επιστολών συμμετοχής και καλής εκτέλεσης.
Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, που ανέρχεται σε ποσό ίσου του 2 % του επιμέρους προϋπολογισμού του κάθε τμήματος, σύμφωνα με τον πίνακα που παρατίθεται στη διακήρυξη αριθμ. 421/2018.
Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.
Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της παρούσας, ήτοι μέχρι τος 26.10.2019, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμμετοχής.
Η εγγύηση συμμετοχής επιστρέφεται στους λοιπούς προσφέροντες, σύμφωνα με τα ειδικότερα οριζόμενα στο άρθρο 72 του ν. 4412/2016.
2Η εγγύηση συμμετοχής καταπίπτει, αν ο προσφέρων αποσύρει την προσφορά του κατά τη διάρκεια ισχύος αυτής, παρέχει ψευδή στοιχεία ή πληροφορίες, δεν προσκομίσει εγκαίρως τα προβλεπόμενα από την παρούσα δικαιολογητικά ή δεν προσέλθει εγκαίρως για υπογραφή της σύμβασης.
Για την υπογραφή της σύμβασης, απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016, το ύψος της οποίας ανέρχεται σε ποσοστό 5 % επί της αξίας της σύμβασης, εκτός ΦΠΑ, και κατατίθεται πριν ή κατά την υπογραφή της σύμβασης.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν εμπορική ή βιομηχανική ή βιοτεχνική δραστηριότητα, συναφή με το αντικείμενο της προμήθειας. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται, στο Παράρτημα XI του Προσαρτήματος Α΄ του ν. 4412/2016. Στην περίπτωση οικονομικών φορέων, εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες, που έχουν προσχωρήσει στη Σ.Δ.Σ. ή σε τρίτες χώρες, που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα. Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο. Όσον αφορά στην οικονομική και χρηματοοικονομική επάρκεια, για την παρούσα διαδικασία σύναψης σύμβασης, οι οικονομικοί φορείς, οι οποίοι υποβάλλουν προσφορά, θα πρέπει να διαθέτουν ειδικό (σχετικό με το αντικείμενο της σύμβασης), ετήσιο κύκλο εργασιών, για τα οικονομικά έτη 2015, 2016 και 2017, ύψους τουλάχιστον ίσο με το 50 % της συνολικής προϋπολογισθείσας δαπάνης των τμημάτων, για τα οποία υποβάλλουν προσφορά. Όσον αφορά στην τεχνική και επαγγελματική ικανότητα, για την παρούσα διαδικασία σύναψης σύμβασης, οι οικονομικοί φορείς οφείλουν, κατά τη διάρκεια των 3 τελευταίων οικονομικών ετών (2015, 2016 και 2017), να έχουν εκτελέσει τουλάχιστον μία (1) σύμβαση, για είδη που σχετίζονται με το αντικείμενο της σύμβασης, τουλάχιστον ίση με το 50 % της προϋπολογισθείσας δαπάνης των τμημάτων, για τα οποία υποβάλλουν προσφορά. Στην περίπτωση υποβολής προσφοράς από ένωση οικονομικών φορέων, οι ανωτέρω απαιτήσεις των παραγράφων 5 και 6 καλύπτονται αθροιστικά, από τα μέλη της ένωσης.
Όσον αφορά στην οικονομική και χρηματοοικονομική επάρκεια, για την παρούσα διαδικασία σύναψης σύμβασης, οι οικονομικοί φορείς, οι οποίοι υποβάλλουν προσφορά, θα πρέπει να διαθέτουν ειδικό (σχετικό με το αντικείμενο της σύμβασης), ετήσιο κύκλο εργασιών, για τα οικονομικά έτη 2015, 2016 και 2017, ύψους τουλάχιστον ίσο με το 50 % της συνολικής προϋπολογισθείσας δαπάνης των τμημάτων, για τα οποία υποβάλλουν προσφορά.
Όσον αφορά στην τεχνική και επαγγελματική ικανότητα, για την παρούσα διαδικασία σύναψης σύμβασης, οι οικονομικοί φορείς οφείλουν, κατά τη διάρκεια των 3 τελευταίων οικονομικών ετών (2015, 2016 και 2017), να έχουν εκτελέσει τουλάχιστον μία (1) σύμβαση, για είδη που σχετίζονται με το αντικείμενο της σύμβασης, τουλάχιστον ίση με το 50 % της προϋπολογισθείσας δαπάνης των τμημάτων, για τα οποία υποβάλλουν προσφορά. Στην περίπτωση υποβολής προσφοράς από ένωση οικονομικών φορέων, οι ανωτέρω απαιτήσεις των παραγράφων 5 και 6 καλύπτονται αθροιστικά, από τα μέλη της ένωσης.